Atklāta konkursa

**„Elektroenerģijas piegāde akciju sabiedrības ”Conexus Baltic Grid” vajadzībām”**

NOLIKUMS

**Galvenais CPV kods 09310000-5 (Elektrība)**

Iepirkuma identifikācijas numurs: Conexus Baltic Grid 2020/6

# **I VISPĀRĪGIE NOTEIKUMI**

## Mērķis

Iepirkuma mērķis ir nodrošināt brīvu konkurenci, atklātumu un akciju sabiedrības “Conexus Baltic Grid” (turpmāk – Pasūtītājs) līdzekļu efektīvu izmantošanu, izvēloties piegādātāju, kurš veiks elektroenerģijas piegādi Pasūtītāja struktūrvienībām saskaņā ar iepirkuma Tehnisko specifikāciju (1. pielikums) un iepirkuma līguma (8. pielikums) noteikumiem.

## Iepirkuma priekšmets, metode, iepirkuma komisija

* 1. Iepirkuma priekšmets – Elektroenerģijas piegāde, CPV kods: 09310000-5 (Elektrība).
	2. Iepirkums „Elektroenerģijas piegāde akciju sabiedrības ”Conexus Baltic Grid” vajadzībām”, ID Nr. Conexus Baltic Grid 2020/6, tiek organizēts kā atklāts konkurss (turpmāk – Konkurss) saskaņā ar Sabiedrisko pakalpojumu sniedzēju iepirkumu likumu (turpmāk – SPSIL).
	3. Piedalīšanās Konkursā ir personas, kura iesniegusi piedāvājumu Konkursā (turpmāk – Pretendents) brīva gribas izpausme un, iesniedzot piedāvājumu, Pretendents apliecina, ka ir iepazinies un pilnībā atzīst visus Konkursa dokumentācijā (t.sk. tā pielikumos, formās, līguma projektā, sniegtajās atbildēs, skaidrojumos u.c.) (turpmāk – Nolikums) ietvertos nosacījumus. Pretendentam ir pilnībā jāsedz piedāvājuma sagatavošanas un iesniegšanas izmaksas. Neatkarīgi no Konkursa rezultātiem, Pasūtītājs neuzņemas atbildību par Pretendenta izdevumiem, kas saistīti ar piedāvājuma sagatavošanu un iesniegšanu.

## Pasūtītājs, nolikuma un papildu informācijas saņemšana

* 1. Pasūtītājs – akciju sabiedrība “Conexus Baltic Grid”, vienotais reģistrācijas Nr. 40203041605, Stigu iela 14, Rīga, LV‑1021.
	2. Nolikums un atbildes uz ieinteresēto personu jautājumiem ir publiski pieejamas Valsts reģionālās attīstības aģentūras uzturētajā Elektronisko iepirkumu sistēmas (turpmāk – EIS) e-konkursu apakšsistēmā (https://www.eis.gov.lv/EKEIS/Supplier/) un Pasūtītāja tīmekļa vietnē [www.conexus.lv](http://www.conexus.lv) sadaļā „Iepirkumi” <http://www.conexus.lv/iepirkumi>.
	3. Ieinteresētā persona EIS e-konkursu apakšsistēmā iepirkumu procedūras sadaļā var reģistrēties kā Nolikuma saņēmējs, ja ieinteresētā persona ir reģistrējusies EIS kā piegādātājs[[1]](#footnote-1).
	4. Ieinteresētā persona ir tiesīga pieprasīt papildu informāciju par Konkursu, tajā skaitā lūgt skaidrot nolikumu. Šie pieprasījumi ir iesniedzami elektroniski, izmantojot EIS attiecīgos sistēmas rīkus vai nosūtot uz šī Nolikuma 3.7. punktā norādīto e-pasta adresi.
	5. Ja ieinteresētā persona laikus ir pieprasījusi papildu informāciju par Nolikumā iekļautajām prasībām, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājuma iesniegšanas termiņa beigām.
	6. Konkursa komisija atbildi ieinteresētai personai, kura pieprasījusi papildu informāciju vai uzdevusi jautājumu, nosūta elektroniski uz elektroniskā e-pasta adresi, no kuras ir saņemts jautājums, un ievieto Pasūtītāja profilā EIS: (<https://www.eis.gov.lv/EKEIS/Supplier/Organizer/3391>), norādot arī uzdoto jautājumu un Pasūtītāja tīmekļa vietnē [www.conexus.lv](http://www.conexus.lv) sadaļā „Iepirkumi” <http://www.conexus.lv/iepirkumi>. Pasūtītājs nav atbildīgs par Pretendentu nepilnīgi sagatavotajiem piedāvājumiem, ja Pretendents nav ņēmis vērā izmaiņas, sniegtās atbildes un precizējumus par Nolikumu, kas tiek publicētas Pasūtītāja tīmekļvietnē [www.conexus.lv](http://www.conexus.lv) un EIS [www.eis.gov.lv](http://www.eis.gov.lv) e-konkursu apakšsistēmā šī Konkursa sadaļā. Paziņojums par Konkursa nolikumu un nolikuma grozījumiem tiek publicēts arī Iepirkumu uzraudzības biroja tīmekļa vietnē un Eiropas Savienības Oficiālajā Vēstnesī.
	7. Pasūtītājs informācijas sniegšanai par Konkursu attiecībā uz Konkursa procedūru un Nolikumā iekļautajām prasībām ir pilnvarojis Pasūtītāja Juridiskā departamenta Iepirkumu daļas vadītāju Sandri STRAZDIŅU, tālr. +371 67087972, mob. tālr. +371 29511577, e-pasts: sandris.strazdins@conexus.lv.
	8. Informācijas apmaiņa starp Pasūtītāju, piegādātājiem un Pretendentiem notiek rakstiski, nododot to personiski, vai nosūtot pa pastu, vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu. Mutvārdos sniegtā informācija Konkursa ietvaros nav saistoša.

## Līguma izpildes vieta un termiņi

* 1. Līgumu izpildes vieta: Latvijas Republika. Precīza informācija par Pasūtītāja objektiem (turpmāk – Objekti) ir norādīta Nolikuma 2. pielikumā “Akciju sabiedrības “Conexus Baltic Grid” Objektu elektroapgādes tehniskie dati un elektroietaišu piederības robežas”.
	2. Līguma izpildes termiņš – 2020. gada 1. augusts līdz 2022. gada 31. jūlijs.

# **II PIEDĀVĀJUMA NOFORMĒŠANA, IESNIEGŠANA UN ATVĒRŠANA**

## Piedāvājumu iesniegšanas vieta, laiks un kārtība

* 1. Piedāvājumu iesniegšanas vieta – EIS e-konkursu apakšsistēma, [www.eis.gov.lv](http://www.eis.gov.lv).
	2. Piedāvājumus var iesniegt līdz 2020. gada 16. jūlija plkst.9:00.
	3. Piedāvājuma iesniegšanai Pretendentam ir jāreģistrējas EIS e-konkursu apakšsistēmā. Visa informācija par reģistrēšanos EIS e-konkursu apakšsistēmā ir pieejama Ministru kabineta 2017. gada 28. februāra noteikumos Nr.108 “Publisko elektronisko iepirkumu noteikumi”, kā arī EIS tīmekļvietnē https://www.eis.gov.lv/EKEIS/Publication/View/785?subsystemCode=KON.
	4. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:
		1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī Konkursa sadaļā ievietotās formas;
		2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un tos attiecīgi pievienojot atbilstoši noteiktajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām);
		3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
	5. Katrs Pretendents drīkst iesniegt tikai vienu Piedāvājumu. Piedāvājums iesniedzams par visu iepirkuma priekšmeta apjomu kopā.
	6. Pretendents nevar iesniegt piedāvājuma variantus.

## Piedāvājumu atvēršana

* 1. Piedāvājumu atvēršana notiek EIS e-konkursu apakšsistēmā uzreiz pēc piedāvājuma iesniegšanas termiņa beigām.
	2. Iesniegto piedāvājumu atvēršanas process elektroniskā vidē ir atklāts un tam var sekot līdzi tiešsaistes režīmā EIS e-konkursu apakšsistēmā, kā arī pēc piedāvājumu atvēršanas EIS e-konkursu apakšsistēmā pretendenti var iepazīties ar piedāvājumu atvēršanas rezultātiem.

## Piedāvājuma noformēšana

* 1. Piedāvājums sastāv no atsevišķiem elektroniski sagatavotiem un parakstītiem dokumentiem, tai skaitā:
		1. Pieteikums dalībai Konkursā. Pretendenta Pieteikums dalībai Konkursā (sagatavo atbilstoši formai 3. pielikumā). Pretendenta Pieteikumu dalībai Konkursā iesniedz kopā ar Pretendenta atlases un kvalifikācijas dokumentiem;
		2. Pretendenta atlases un kvalifikācijas dokumenti - iesniedz atbilstoši 8.1. punktam;
		3. Tehniskais piedāvājums – iesniedz atbilstoši 8.6. punktam;
		4. Finanšu piedāvājums – iesniedz atbilstoši 8.7. punktam.
	2. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
	3. Sagatavojot piedāvājumu, Pretendents ievēro, ka:
		1. Pieteikuma veidlapa, tehniskais un finanšu piedāvājums ir jāaizpilda tikai elektroniski, atsevišķā elektroniskā dokumentā ar Microsoft Office rīkiem lasāmā formātā. Iesniedzot piedāvājumu, pretendents šos un citus elektroniskā formā sagatavotos dokumentus paraksta ar drošu elektronisko parakstu vai Elektronisko iepirkumu sistēmas piedāvāto elektronisko parakstu.
		2. Piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild Pretendents.
		3. Piedāvājumā iekļautajiem dokumentiem un kopijām, ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likuma un Ministru kabineta 2018. gada 4. septembra noteikumu Nr. 558 „Dokumentu izstrādāšanas un noformēšanas kārtība” prasībām.. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, saskaņā ar Sabiedrisko pakalpojumu sniedzēju likuma 47. panta astotās daļas noteikumiem var pieprasīt, lai Pretendents uzrāda dokumenta oriģinālu vai iesniedz apliecinātu kopiju.
		4. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
		5. Piedāvājums elektroniski jāparaksta Pretendenta pārstāvēttiesīgajam vai pilnvarotajam pārstāvim (pievienojot pilnvaru Pretendenta atlases dokumentu daļā). Pilnvarā precīzi jānorāda pilnvarotajam pārstāvim piešķirto tiesību un saistību apjoms.
		6. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkumu saistītos dokumentus. Pilnvarojums pārstāvēt personu apvienību ir jāparaksta katras personu apvienībā iekļautās personas pārstāvēttiesīgajam vai pilnvarotajam pārstāvim.
		7. Pirms Nolikumā noteiktā piedāvājuma iesniegšanas termiņa beigām, Pretendents ir tiesīgs grozīt vai atsaukt iesniegto piedāvājumu, izmantojot attiecīgos EIS pieejamos rīkus.
		8. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība, un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus.
		9. Ja Pretendents piedāvājuma datu aizsardzībai izmantojis Piedāvājuma papildu šifrēšanu, Pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.
		10. Gadījumā, ja piedāvājums saturēs kādu no 7.3.8., 7.3.9. punktos minētajiem riskiem, tas netiks izskatīts.
		11. Ja Pretendenta ieskatā kāda no piedāvājuma sastāvdaļām ir uzskatāma par komercnoslēpumu, Pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, tajā skaitā, Nolikumā iekļautā informācija.
	4. Ārpus EIS e-konkursu apakšsistēmas iesniegtie piedāvājumi tiks atzīti par neatbilstoši iesniegtiem un netiks vērtēti, tie netiek atvērti un neatvērti tiek nosūtīti atpakaļ iesniedzējam.

# **III PRETENDENTA ATLASES NOTEIKUMI UN IESNIEDZAMIE DOKUMENTI**

## Prasības Pretendentam:

* 1. Izslēgšanas noteikumi un to attiecināmības pārbaudei iesniedzamie dokumenti, kvalifikācijas prasības un to izpildes apliecināšanai iesniedzamie dokumenti:

|  |
| --- |
| **Izslēgšanas nosacījumi** |
| **Nr.****p.k.** | **Izslēgšanas nosacījums, saskaņā ar kuru Pretendents tiek izslēgts no dalības Konkursā** | **Dokumenti izslēgšanas nosacījumu neattiecīnāmības pierādīšanai Latvijas Republikā reģistrētai vai pastāvīgi dzīvojošai personai** | **Dokumenti izslēgšanas nosacījumu neattiecīnāmības pierādīšanai ārvalstīs reģistrētai vai pastāvīgi dzīvojošai personai** |
| 8.1.1. | Pretendents vai persona, kura ir Pretendenta valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt Pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem:a) noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītajos noziedzīgajos nodarījumos,b) kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, labuma prettiesiska pieprasīšana, pieņemšana vai došana, tirgošanās ar ietekmi,c) krāpšana, piesavināšanās vai noziedzīgi iegūtu līdzekļu legalizēšana,d) terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai,e) cilvēku tirdzniecība,f) izvairīšanās no nodokļu un tiem pielīdzināto maksājumu nomaksas.Pretendents netiek izslēgts no dalības Konkursā, ja no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums saistībā ar šajā punktā minētiem pārkāpumiem, līdz piedāvājuma iesniegšanas dienai ir pagājuši 3 (trīs) gadi. | Dokumenti nav jāiesniedz.Pasūtītājs pārliecināsies par šī izslēgšanas nosacījuma neattiecināmību, pieprasot atbilstošu informāciju EIS e-izziņu apakšsistēmā normatīvajos aktos noteiktajā kārtībā. | Ir tiesīgs pievienot attiecīgās ārvalstu kompetentās institūcijas izziņu vai skaidrojumu. |
| 8.1.2. | Ir konstatēts, ka Pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu Iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 EUR (viens simts piecdesmit *euro* un 00 centi).  | Dokumenti nav jāiesniedz.Pasūtītājs pārliecināsies par šī izslēgšanas nosacījuma neattiecināmību, pieprasot atbilstošu informāciju EIS e-izziņu apakšsistēmā normatīvajos aktos noteiktajā kārtībā. | Ir tiesīgs pievienot attiecīgās ārvalstu kompetentās institūcijas izziņu. |
| 8.1.3. | Ir pasludināts Pretendenta maksātnespējas process, apturēta Pretendenta saimnieciskā darbība vai Pretendents tiek likvidēts. | Dokumenti nav jāiesniedz.Pasūtītājs pārliecināsies par šī izslēgšanas nosacījuma neattiecināmību, pieprasot atbilstošu informāciju EIS e-izziņu apakšsistēmā normatīvajos aktos noteiktajā kārtībā. | Ir tiesīgs pievienot attiecīgās ārvalstu kompetentās institūcijas izziņu. |
| 8.1.4. | Konkursa dokumentu sagatavotājs (Pasūtītāja amatpersona vai darbinieks), Komisijas loceklis vai eksperts ir saistīts ar Pretendentu SPSIL 30. panta pirmās vai otrās daļas izpratnē vai ir ieinteresēts kāda pretendenta izvēlē, un Pasūtītājam nav iespējams novērst šo situāciju ar Pretendentu mazāk ierobežojošiem pasākumiem. | Ja Pretendenta rīcībā ir informācija, ka tas ir saistīts ar Konkursa dokumentu sagatavotāju (Pasūtītāja amatpersonu vai darbinieku), iepirkuma komisijas locekli vai ekspertu SPSIL 30. panta pirmās vai otrās daļas izpratnē, tas norāda to piedāvājumā (pieteikumā). |
| 8.1.5. | Pretendentam ir konkurenci ierobežojošas priekšrocības Konkursā, jo tas ir bijis iesaistīts vai ar to saistīta juridiskā persona ir bijusi iesaistīta Nolikuma sagatavošanā saskaņā ar SPSIL 22. panta trešo daļu, un to nevar novērst ar mazāk ierobežojošiem pasākumiem, un Pretendents nevar pierādīt, ka tas vai ar to saistītas juridiskās personas dalība Konkursa nolikuma sagatavošanā neierobežo konkurenci. | Pretendents norāda pieteikumā, ja tas ir bijis iesaistīts vai ar to saistīta juridiskā persona ir bijusi iesaistīta Nolikuma sagatavošanā saskaņā ar SPSIL 22. panta trešo daļu un iesniedz pierādījumus, ka nav tādu apstākļu, kas šim Pretendentam dotu jebkādas priekšrocības Konkursā, tādējādi ierobežojot konkurenci. |
| 8.1.6. | Pretendents ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Pretendentu ir atbrīvojusi no naudas soda vai samazinājusi naudas sodu.Pretendents netiek izslēgts no dalības Konkursā, ja no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums saistībā ar šajā punktā minētiem pārkāpumiem, līdz piedāvājuma iesniegšanas dienai ir pagājuši 12 mēneši. | Dokumenti nav jāiesniedz.Pasūtītājs pārliecināsies par šī izslēgšanas nosacījuma neattiecināmību, pieprasot atbilstošu informāciju EIS e-izziņu apakšsistēmā normatīvajos aktos noteiktajā kārtībā. | Ir tiesīgs pievienot attiecīgās ārvalstu kompetentās institūcijas izziņu. |
| 8.1.7. | Pretendents ar kompetentās institūcijas lēmumu, prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu pārkāpumā, kas izpaužas kā:a) vienas vai vairāku personu nodarbināšana, ja tām nav nepieciešamās darba atļaujas, vai tās nav tiesīgas uzturēties Eiropas Savienības dalībvalstī,b) personas nodarbināšana bez rakstveidā noslēgta darba līguma, normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu.Pretendents netiek izslēgts no dalības Konkursā, ja no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums saistībā ar šī punkta:* “a” apakšpunktā minētiem pārkāpumiem - līdz piedāvājuma iesniegšanas dienai ir pagājuši trīs gadi;

“b” apakšpunktā minētiem pārkāpumiem - līdz piedāvājuma iesniegšanas dienai ir pagājuši 12 mēneši. | Dokumenti nav jāiesniedz.Pasūtītājs pārliecināsies par šī izslēgšanas nosacījuma neattiecināmību, pieprasot atbilstošu informāciju EIS e-izziņu apakšsistēmā normatīvajos aktos noteiktajā kārtībā. | Ir tiesīgs pievienot attiecīgās ārvalstu kompetentās institūcijas izziņu. |
| 8.1.8. | Pretendents ir sniedzis nepatiesu informāciju, lai apliecinātu atbilstību 8.1.1.-8.1.7. punktā minētajiem izslēgšanas nosacījumiem vai kvalifikācijas prasībām, vai nav sniedzis prasīto informāciju. | Dokumenti nav jāiesniedz. Pasūtītājs pārliecināsies par šī izslēgšanas nosacījuma neattiecināmību piedāvājuma izvērtēšanas laikā. |
| 8.1.9. | Uz Pretendentu attiecas Starptautisko un Latvijas Republikas nacionālo sankciju likuma 11.1 panta pirmajā daļā noteiktie ierobežojumi. | Dokumenti nav jāiesniedz.Pasūtītājs pārliecināsies par šī izslēgšanas nosacījuma neattiecināmību Latvijas Republikas Uzņēmumu reģistra tīmekļvietnē un tīmekļvietnēs: 1) <https://sankcijas.fid.gov.lv/> 2) <https://www.sanctionsmap.eu/#/main> 3) https://sanctionssearch.ofac.treas.gov/  | 1. Reģistrācijas valsts kompetentas iestādes, ja attiecīgās valsts normatīvie akti paredz šādu ziņu publisku reģistru, izdota izziņa, kas satur informāciju par komersanta valdes un padomes sastāvu, patiesajiem labuma guvējiem, pārstāvēttiesīgajām personām vai prokūristiem, vai personām, kuras ir pilnvarotas pārstāvēt pretendentu darbībās, kas saistītas ar filiāli. 2. Apliecinājums atbilstoši 5. pielikumā norādītajai formai.3. Pasūtītājs pārliecināsies par šī izslēgšanas nosacījuma neattiecināmību tīmekļvietnēs:1) <https://sankcijas.fid.gov.lv/> 2) <https://www.sanctionsmap.eu/#/main> 3) https://sanctionssearch.ofac.treas.gov/ |
| 8.1.10. | Uz personālsabiedrības biedru (ja Pretendents ir personālsabiedrība) vai uz piegādātāju apvienības dalībnieku (ja Pretendents ir piegādātāju apvienība) ir attiecināmi Nolikuma 8.1.1., 8.1.2., 8.1.3., 8.1.4., 8.1.5., 8.1.6., 8.1.7., 8.1.8. vai 8.1.9. punktā minētie nosacījumi. | Skat. Nolikuma 8.1.1. – 8.1.9. punktā norādīto. | Skat. Nolikuma 8.1.1. – 8.1.9. punktā norādīto. |
| 8.1.11. | Uz Pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no kopējās iepirkuma līguma vērtības, ir attiecināmi Nolikuma 8.1.2., 8.1.3., 8.1.4., 8.1.5., 8.1.6., 8.1.7., vai 8.1.8. punktā minētie nosacījumi. | Skat. Nolikuma 8.1.2. – 8.1.8. punktā norādīto. | Skat. Nolikuma 8.1.2. – 8.1.8. punktā norādīto. |
| **kvalifikācijas prasības**  |
|  | **Kvalifikācijas prasība** | **Latvijas Republikā reģistrētai vai pastāvīgi dzīvojošai personai iesniedzamie dokumenti** | **Ārvalstīs reģistrētai vai pastāvīgi dzīvojošai personai iesniedzamie dokumenti** |
| 8.1.12. | Pretendents ir reģistrēts kā saimnieciskās darbības veicējs (ja pretendents ir fiziska persona) vai komercsabiedrība Latvijas Republikas komercreģistrā vai savas mītnes zemes Uzņēmumu reģistrā vai tam pielīdzinātā reģistrā. | Dokumenti nav jāiesniedz.Pasūtītājs par prasības izpildi pārliecināsies Latvijas Republikas Uzņēmumu reģistra tīmekļvietnē. | Komersanta reģistrācijas apliecības kopija vai izraksts (izdruka) no Pretendenta mītnes zemes Uzņēmumu reģistra vai tam pielīdzināta reģistra, kurā Pretendents izveidots, ar informāciju par komersanta izpildinstitūcijas pārstāvības tiesībām, prokūru, reģistrācijas vietu, datumu un reģistrācijas numuru. |
| 8.1.13. | Pretendenta amatpersonai, kas parakstījusi piedāvājuma dokumentus, ir paraksta (pārstāvības) tiesības. | 1. Pasūtītājs par prasības izpildi pārliecināsies Latvijas Republikas Uzņēmumu reģistra tīmekļvietnē.
2. Gadījumā, ja piedāvājuma dokumentus parakstījusi pilnvarotā persona - pilnvara citai personai.
 | 1. Reģistrācijas valsts kompetentas iestādes, ja attiecīgie valsts normatīvie akti paredz šādu ziņu publisku reģistru, izdota izziņa, kas apliecina Pretendenta amatpersonas paraksta (pārstāvības) tiesības.
2. Pilnvara citai personai parakstīt piedāvājumu un līgumu, ja to parakstīs šī pilnvarotā persona.
 |
| 8.1.14. | Pretendents ir reģistrēts elektroenerģijas tirgotāju reģistrā, un ir tiesīgs nodarboties ar elektroenerģijas tirdzniecību Latvijas Republikas teritorijā.  | Dokumenti nav jāiesniedz.Lai pārliecinātos par Pretendenta atbilstību šā punkta nosacījumiem, Pasūtītājs Informāciju par Pretendentu pārbaudīs Elektroenerģijas tirgotāju reģistrā, kas pieejams, Sabiedrisko pakalpojumu regulēšanas komisijas interneta vietnē [www.sprk.gov.lv](http://www.sprk.gov.lv). |
| 8.1.15. | Pretendentam ir spēkā esošs līgums ar elektroenerģijas sistēmas operatoru, kura tīklam ir pieslēgtas Pasūtītāja elektroietaises un balansēšanas līgums ar pārvades sistēmas operatoru. | Starp Pretendentu un elektroenerģijas sistēmas operatoru noslēgta spēkā esoša sistēmas lietošanas līguma, no kura izslēgtas ar komercnoslēpumu saistītās daļas, kopija vai Pretendenta apliecinājums, ka ir noslēgts sadales sistēmas pakalpojumu līgums ar sadales sistēmas operatoru, norādot līguma noslēgšanas datumu, numuru un līgumslēdzējus. |
| 8.1.16. | Pretendents iepriekšējo 3 (trīs) gadu laikā (2017., 2018., 2019. un 2020. gadā līdz piedāvājuma iesniegšanas brīdim) ir nodrošinājis ne mazāk kā 2 (divus) līgumus par elektroenerģijas tirdzniecību izpildi, kur kopējais pārdotās elektroenerģijas apjoms divu gadu periodā ir ne mazāk kā 10 000 MWh.Ja Pretendents ir piegādātāju apvienība vai personālsabiedrība, tad piegādātāju apvienības dalībniekiem vai personālsabiedrības biedriem kopā vai atsevišķi jāizpilda šajā punktā noteiktās prasības. | Pretendenta pieredzes apraksts (4. pielikums), kam pievienotas vismaz divas atsauksmes no pretendenta klientiem. |

8.2. Ja Pretendents ir ārvalstīs reģistrēts komersants, tad piedāvājumā papildus jānorāda, vai:

8.2.1. Pretendents ir/nav uzskatāms par ar Pasūtītāju saistītu uzņēmumu likuma „Par uzņēmumu ienākuma nodokli” izpratnē,

8.2.2. Pretendents ir/nav reģistrēts valstī, ar kuru Latvijas Republikai noslēgta Konvencija par nodokļu dubultās uzlikšanas un nodokļu nemaksāšanas novēršanu (turpmāk – Nodokļu konvencija).

8.3. Vērtējot Pretendenta atbilstību atlases prasībām, Pretendentu izslēgšanas gadījumi tiks pārbaudīti Sabiedrisko pakalpojumu sniedzēju iepirkumu likuma 48. pantā noteiktajā kārtībā.

8.4. Izziņas un citus dokumentus izslēgšanas nosacījumu pārbaudei, kurus Nolikumā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

8.5. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai Nolikumā noteiktajām Pretendentu atlases prasībām. Piegādātājs iesniedz atsevišķu Eiropas vienoto iepirkuma procedūras dokumentu par katru personu, uz kuras iespējām kandidāts vai pretendents balstās, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām kandidātu un pretendentu atlases prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.

Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja Pretendents apliecina, ka dokumentā iekļautā informācija ir pareiza.

Pasūtītājs jebkurā Konkursa stadijā ir tiesīgs prasīt, lai Pretendents iesniedz visus vai daļu no dokumentiem, kas apliecina atbilstību Nolikumā noteiktajām Pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

Eiropas vienotais iepirkuma procedūras dokuments pieejams Elektroniskās iepirkumu sistēmas tīmekļvietnē: <http://espd.eis.gov.lv/>.

**8.6. Tehniskais piedāvājums:**

8.6.1. Tehniskais piedāvājums Pretendentam jāsagatavo saskaņā ar Tehniskajā specifikācijā noteikto, izmantojot Tehniskā piedāvājuma formu (Nolikuma 7.pielikums), kas ir pievienota arī EIS e-konkursu apakšsistēmā šā Konkursa prasību sadaļā.

8.6.2. Pretendentam jāsagatavo un jāiesniedz piedāvājums tā, lai tas saturētu visu informāciju, kas nepieciešama vērtēšanas procesā saskaņā ar Nolikumā noteikto.

8.6.3. Pretendents ir tiesīgs Tehniskajā piedāvājuma iekļaut jebkādu citu dokumentus un informāciju, ko Pretendents uzskata par nepieciešamu norādīt.

**8.7. Finanšu piedāvājums:**

8.7.1. Finanšu piedāvājumu Pretendents sagatavo un iesniedz, izmantojot Finanšu piedāvājuma formu (Nolikuma 6.pielikums), kas ir pievienota arī EIS e-konkursu apakšsistēmā šā Konkursa prasību sadaļā.

8.7.2. Piedāvājuma cenā Pretendents ietver visas ar iepirkuma līguma izpildi saistītās izmaksas, tajā skaitā visas nodevas, nodokļus (izņemot pievienotās vērtības nodokli (PVN)), balansēšanas pakalpojuma cenu un citus obligātus maksājumus, kas Pretendentam varētu rasties saistībā ar savlaicīgu un kvalitatīvu iepirkuma līguma izpildi.

8.7.3. Piedāvājuma cenā nav jāietver elektroenerģijas pārvades un sadales pakalpojuma izmaksas.

8.7.4. Finanšu piedāvājumā cenas/summas jānorāda EUR bez PVN. Cena par mērvienību (1 kWh) jānorāda ar precizitāti 5 (piecas) zīmes aiz komata. Pozīciju kopsummas un līguma kopējā summa ir jāaprēķina un jānorāda ar precizitāti 2 (divas) zīmes aiz komata.

8.7.5. Cenām, kuras piedāvā Pretendents, jābūt fiksētām uz visu iepirkuma līguma izpildes laiku, un tās nevar būt objekts nekādiem vēlākiem pārrēķiniem, izņemot gadījumus, kad tas ir paredzēts Nolikumā un/vai iepirkuma līgumā.

8.7.6. Pasūtītājs var pieprasīt Pretendentam iesniegt detalizētāku cenu / līguma kopējās summas veidošanās mehānismu.

# **IV PIEDĀVĀJUMU IZVĒLES KRITĒRIJS, KOMISIJAS TIESĪBAS UN PIENĀKUMI**

## Piedāvājuma izvēles kritērijs:

Piedāvājuma izvēles kritērijs ir saimnieciski visizdevīgākais piedāvājums, kas tiek noteikts, ņemot vērā piedāvājumu ar viszemāko piedāvāto kopējo vērtējamo līgumcenu.

## Komisijas tiesības un pienākumi:

* 1. Ja tam ir objektīvs pamatojums, Pasūtītājam ir tiesības pārtraukt Konkursu jebkurā laikā, pirms noslēgts līgums ar Konkursa uzvarētāju, neuzņemoties nekādas saistības pret Pretendentiem.
	2. Ja Konkursā iesniegts tikai viens Piedāvājums, Iepirkuma komisija sagatavo un Pasūtītājs ietver iepirkuma procedūras ziņojumā pamatojumu tam, ka izvirzītās Pretendentu atlases prasības ir objektīvas un samērīgas. Ja Iepirkuma komisija nevar pamatot, ka izvirzītās pretendentu atlases prasības ir objektīvas un samērīgas, tā pieņem lēmumu pārtraukt Konkursu.
	3. Iepirkuma komisija visus Pretendentus par Konkursa rezultātiem informē vienlaicīgi.
	4. Piedāvājumu saturs un informācija par izvērtēšanas gaitu ir aizsargājama informācija, un izvērtēšanas gaitā tiek ievērots konfidencialitātes princips. Piedāvājumu vērtēšanā drīkst piedalīties tikai Iepirkuma komisija un tās pieaicinātie speciālisti un eksperti.
	5. Iepirkuma komisija ir tiesīga pieprasīt no Pretendenta rakstisku skaidrojumu par viņa iesniegto Piedāvājumu. Pretendentam ir pienākums sniegt pieprasīto informāciju Pasūtītāja norādītajā termiņā un kārtībā.
	6. Iepirkuma komisija ir tiesīga uzaicināt Pretendentu uz skaidrojošo sanāksmi Piedāvājuma detaļu precizēšanai.
	7. Iepirkuma komisija noraida tādu Piedāvājumu, kurš neatbilst Nolikuma prasībām vai ra iesniedzēju Iepirkuma komisija atzīst par neatbilstošu vai nepietiekoši kvalificētu līguma izpildei.

# **V PIEDĀVĀJUMU VĒRTĒŠANA UN UZVARĒTĀJA NOTEIKŠANA**

## Komisija piedāvājumu vērtēšanu veic četros posmos:

* 1. 1. posms. Noformējuma pārbaude – Komisija veic piedāvājuma noformējuma pārbaudi, atbilstoši Nolikuma II nodaļas nosacījumiem. Konstatējot, ka piedāvājums nav atzīstams par atbilstošu noformējuma prasībām, Komisija lemj par piedāvājuma turpmāku dalību iepirkumā, izvērtējot samērīguma principu.
	2. 2. posms. Atlases prasību pārbaude – Komisija pārbaudīs Pretendenta atbilstību atlases prasībām atbilstoši Nolikuma III nodaļas nosacījumiem. Piedāvājumus, kas nav atzīstami par atbilstošiem atlases prasībām, Komisija noraida un izslēdz no turpmākas dalības Konkursā.
	3. 3. posms. Tehniskā piedāvājuma pārbaude – Komisija veic tehniskā piedāvājuma pārbaudi atbilstoši Tehniskās specifikācijas prasībām. Piedāvājumi, kas nav atzīstami par atbilstošiem tehniskās specifikācijas prasībām, Komisija noraida un nevērtē.
	4. 4. posms. Finanšu piedāvājuma pārbaude – Komisija veic finanšu piedāvājumu atbilstības pārbaudi:
		1. Pretendenti, kuru piedāvājumi nav sagatavoti atbilstoši “Finanšu piedāvājuma formai”, tiek noraidīti no turpmākas dalības Konkursā.
		2. Iepirkuma komisija veic aritmētisko kļūdu pārbaudi Pretendentu finanšu piedāvājumos katrai daļai. Ja Iepirkuma komisija konstatē aritmētiskās kļūdas, Iepirkuma komisija šīs kļūdas izlabo. Par konstatētajām kļūdām un laboto piedāvājumu Iepirkuma komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, Iepirkuma komisija ņem vērā veiktos labojumus.
		3. Ja finanšu piedāvājumā konstatēta aritmētiska kļūda nodokļu aprēķināšanā, Iepirkuma komisija to labo atbilstoši normatīvajos aktos noteiktajai nodokļu aprēķināšanas kārtībai.
		4. Ja piedāvājumu vērtēšanas laikā Iepirkuma komisija konstatē, ka kāds no Pretendentiem iesniedzis piedāvājumu, kas varētu būt nepamatoti lēts, Iepirkuma komisija pieprasa detalizētu paskaidrojumu par būtiskajiem piedāvājuma nosacījumiem.
	5. Komisija līguma slēgšanas tiesības piešķir Pretendentam, kura piedāvājums ir atzīstams par atbilstošu visām Nolikuma prasībām un ir ar zemāko vērtējamo līgumcenu.

# **VI LĒMUMA PAR UZVARĒTĀJU PAZIŅOŠANA UN LĪGUMA NOSLĒGŠANA**

## Lēmuma paziņošana:

* 1. Komisija lēmumu par līguma slēgšanas tiesību piešķiršanu, Konkursa pārtraukšanu vai izbeigšanu nosūta visiem Pretendentiem vienlaicīgi.
	2. Paziņojumā par Konkursa rezultātiem, Komisija norāda informāciju par Pretendenta iespējām pārsūdzēt Pasūtītāja lēmumu Sabiedrisko pakalpojumu sniedzēju iepirkuma likumā noteiktajā kārtībā.

## Līguma noslēgšana:

* 1. Konkursa uzvarētāja iesniegtais Piedāvājums ir pamats piegādes līguma noslēgšanai.
	2. Ja Piedāvājumu ir iesniedzis tikai viens Pretendents, kurš turklāt ir atzīts par Konkursa uzvarētāju un ir zemu nodokļu vai beznodokļu valstīs vai teritorijās reģistrēts komersants, vai ārvalstīs reģistrēts komersants, kas uzskatāms par ar Pasūtītāju saistītu uzņēmumu likuma „Par uzņēmumu ienākuma nodokli” izpratnē, pirms līguma noslēgšanas Konkursa uzvarētājam ir pienākums iesniegt informāciju par transferta cenas pamatojumu un darījuma (cenas) atbilstības tirgus cenai (vērtībai) pamatojumu.
	3. Ja par Konkursa uzvarētāju tiek atzīts ārvalstīs reģistrēts komersants, kuram veidojas pastāvīgā pārstāvniecība Nodokļu konvencijas vai likuma „Par nodokļiem un nodevām” izpratnē, pirms iepirkuma līguma noslēgšanas konkursa uzvarētājam ir jāiesniedz visi Pasūtītāja pieprasītie nepieciešamie apliecinājumi saistībā ar pastāvīgo pārstāvniecību.
	4. Ja par Konkursa uzvarētāju, tiek atzīts ārvalstīs reģistrēts komersants, kurš nav Eiropas Savienības dalībvalsts rezidents, un Piedāvājumā paredzēts kā apakšuzņēmēju piesaistīt Eiropas Savienības dalībvalsts rezidentu (tai skaitā Latvijas Republikas rezidentu), tad līgumā tiek iekļauts noteikums, ka par šī apakšuzņēmēja sniegtajiem pakalpojumiem rēķinu apakšuzņēmējs izraksta Pasūtītājam.
	5. Ja Pretendents, kuram piešķirtas līguma slēgšanas tiesības 30 (trīsdesmit) dienu laikā no dienas, kad Pasūtītājs ir nosūtījis informāciju par Konkursa rezultātiem, nenoslēdz līgumu ar Pasūtītāju, Pasūtītājs ir tiesīgs atteikties slēgt līgumu ar Konkursa uzvarētāju. Šādā gadījumā Pasūtītājam ir tiesības uzaicināt uz līguma pārrunām pretendentu, kurš iesniedzis nākamo lētāko Piedāvājumu, vai pārtraukt Konkursu, neizvēloties nevienu Piedāvājumu.

## PIELIKUMI

Nolikumam ir pievienoti 8 (astoņi) pielikumi:

1. Tehniskā specifikācija uz 1 lapas;
2. Objektu elektroapgādes tehniskie dati un elektroietaišu piederības robežas uz 3 lapām (Excel tabula);
3. Pieteikums uz 2 lapām;
4. Pretendenta pieredzes apraksts uz 1 lapas;
5. Apliecinājums uz 1 lapas;
6. Finanšu piedāvājuma forma uz 1 lapas;
7. Tehniskā piedāvājuma forma uz 2 lapām;
8. Līguma projekts uz 8 lapām.

Iepirkuma komisijas priekšsēdētājs Sandris Strazdiņš

1. Informāciju par to, kā ieinteresētais piegādātājs var reģistrēties par nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883>. Reģistrācijas veidlapas un plašāka informācija atrodama EIS tīmekļvietnē <https://www.eis.gov.lv/EIS/Publications/PublicationView.aspx?PublicationId=4&systemCode=CORE>. [↑](#footnote-ref-1)